## Statut Posavsko-slavonske stranke

### NN 34/2005 (16.3.2005.), Statut Posavsko-slavonske stranke

**POLITIČKE STRANKE**

**704**

Na temelju odredbi članka 6.
Ustava Republike Hrvatske i članka 10. Zakona o političkim strankama (»Narodne
novine«, br. 76/93, 11/96, 164/98, 36/01), Osnivačka
skupština Posavsko-slavonske stranke, održana 6. siječnja 2005., u Županji
donijela je

**STATUT**

**POSAVSKO-SLAVONSKE STRANKE**

**I. OSNOVNE ODREDBE**

*l. Naziv, sjedište i znakovlje stranke*

Članak 1.

Stranka nosi naziv: Posavsko-slavonska stranka.

Skraćeni naziv stranke je PSS.

Sjedište stranke je u Županji.

Odluku o promjeni adrese sjedišta donosi predsjedništvo
stranke.

Članak 2.

Posavsko-slavonska stranka ima
znak i pečat.

Znak je stilizirano polje štita
horizontalno podijeljeno na tri dijela. Donje smeđe polje simbolizira slavonsku
ravnicu i rodna polja, srednje plavo polje simbolizira rijeku Savu, a gornje
polje je šahovnica. Na gornjem polju ispisan je skraćeni naziv stranke.

Pečat Posavsko-slavonske stranke
je okruglog oblika promjera 3 cm u kojem je uzduž oboda upisano:
Posavsko-slavonska stranka te sjedište stranke, a u sredini je znak stranke.

*2. Ciljevi djelovanja
if !supportLineBreakNewLine
endif*

Članak 3.

Posavsko-slavonska stranka je
politička stranka koja okuplja sve poslovno sposobne državljane Republike
Hrvatske radi javnog političkog djelovanja na temelju Programa i Statuta
Stranke.

Svrha osnivanja i djelovanja
Posavsko-slavonske stranke je stvaranje i očuvanje uvjeta za opći demokratski i
gospodarski razvoj Republike Hrvatske, djelujući na regionalnom planu te
zastupajući načelo decentralizacije vlasti i odlučivanja.

*3. Javnost rada i način djelovanja
if !supportLineBreakNewLine
endif*

Članak 4.

Rad Posavsko-slavonske stranke i
njegovih tijela je javan. Za javnost rada je odgovoran predsjednik Stranke.

Iznimno, pojedina tijela Stranke
sa svojih sjednica mogu isključiti javnost, kada se raspravlja o
unutarstranačkim pitanjima.

Članak 5.

Posavsko-slavonska stranka
djeluje javno, demokratskim metodama, poštujući ustavnost i zakonitost:

– na sastancima članstva na svim
nivoima Stranke,

– putem javnih tribina i
predavanja za sve zainteresirane,

– u predizbornim i izbornim
aktivnostima,

– preko svojih članova, izabranih
na izborima za predstavnička tijela,

– kroz nastupe za sredstva javnog
priopćavanja po pojedinim temama,

– organizacijom kulturnih,
zabavnih, sportskih i drugih manifestacija za članstvo i građanstvo,

– suradnjom s drugim strankama i
udrugama u društvenim i političkim aktivnostima,

– i na druge načine javnoga
političkog djelovanja.

*4. Područje djelovanja*

Članak 6.

Posavsko-slavonska stranka
djeluje na području Republike Hrvatske, a uglavnom na području Posavine i
Slavonije.

5. Predstavljanje i zastupanje

Članak 7.

Posavsko-slavonsku stranku
predstavlja i zastupa predsjednik Stranke, neograničeno u okviru redovite
djelatnosti, a u skladu sa Statutom.

U odsutnosti predsjednika Stranku
predstavljaju i zastupaju i potpredsjednici.

6. Odnos prema drugim strankama i
udrugama

Članak 8.

U ostvarivanju svoga političkog
programa Posavsko-slavonska stranka surađuje sa srodnim strankama i udrugama u
Republici Hrvatskoj, te se po potrebi udružuje u koalicije i druge oblike
suradnje.

Posavsko-slavonska stranka može
osnivati razne interesne skupine, a s ciljem uspješnije realizacije svog
političkog programa.

II. ČLANSTVO

*1. Učlanjenje*

Članak 9.

Članom Posavsko-slavonske stranke
može postati svaki punoljetan, poslovno sposoban državljanin Republike
Hrvatske, koji prihvaća Program i Statut Stranke te je spreman raditi na
ostvarivanju ciljeva Stranke.

Članak 10.

Učlanjenje se obavlja
ispunjavanjem i potpisivanjem pristupnice. Potpisane pristupnice dostavljaju se
nadležnom tijelu podružnice prema mjestu prebivališta člana.

2. Počasno članstvo

Članak 11.

Skupština Posavsko-slavonske
stranke, osobu posebno zaslužnu za razvoj demokracije i napredak Republike
Hrvatske, može proglasiti počasnim
članom.

3. Prava i obveze članstva

Članak 12.

Član Posavsko-slavonske stranke ima sljedeća prava i obveze:

1. samostalno politički djelovati
u skladu sa Statutom i Programom Stranke te odlukama nadležnih stranačkih
tijela,

2. sudjelovati u stvaranju i ostvarivanju politike Stranke,

3. birati i biti biran u tijela Stranke te biti predložen na
izborne liste Stranke za lokalne i državne izbore,

4. sudjelovati u svim političkim aktivnostima Stranke,

5. izvještavati o svom političkom djelovanju nadležna tijela
Stranke,

6. plaćati članarinu Stranci.

4. Prestanak članstva

Članak 13.

Članstvo u Posavsko-slavonskoj
stranci prestaje smrću, istupanjem iz stranke te isključenjem prema pravomoćnoj
odluci suda časti.

III. USTROJSTVO
STRANKE

*1. Načelo teritorijalnog organiziranja*

Članak 14.

Posavsko-slavonska stranka je organizirana po teritorijalnom
načelu.

Stranka ima sjedište u Županji.

Podružnice imaju sjedište u gradovima i općinama.

*2. Ustrojstvo teritorijalnih organizacija*

Članak 15.

Članstvo Posavsko-slavonske stranke je organizirano u
sljedeće ustrojstvene oblike djelovanja

1. Općinske i gradske podružnice,

a) Općinske i gradske podružnice nemaju svojstvo pravne
osobe.

b) Rad podružnica detaljnije se uređuje općim aktom kojeg do­nosi
predsjedništvo Stranke.

3. Upravna tijela

a. Upravna tijela
Stranke

Članak 16.

Posavsko-slavonska stranka obuhvaća cjelokupno članstvo i
sve ustrojstvene oblike, a tijela Stranke su:

a) Skupština,

b) Predsjedništvo,

c) Predsjednik i potpredsjednici

d) Nadzorni odbor,

e) Sud časti.

Članak 17.

U pravnom prometu, Posavsko-slavonska stranka djeluje kao
jedna pravna osoba.

Tijela Posavsko-slavonske stranke donose poslovnik o svom
radu.

Odluke pojedinih tijela donose se u pravilu tajnim
glasovanjem.

Sve odluke se donose pravovaljano, ako je nazočna natpolovič­na većina članova Tijela, s tim da se
pravovaljano odlučuje natpolovičnom većinom prisutnih.

Mandat tijela Posavsko-slavonske stranke traje četiri
godine.

Mandat pojedinog člana može se uzastopce ponoviti najviše
dva puta.

*a) Skupština*

Članak 18.

Najviše tijelo Posavsko-slavonske stranke je Skupština.

Skupštinu čine svi članovi Stranke.

Članak 19.

Skupština Posavsko-slavonske stranke se održava kao:

1. redovita, jednom godišnje,

2. izvanredna, prema potrebi,

3. izborna, svake četvrte godine.

Odluku o sazivanju Skupštine donosi Predsjedništvo Stranke.

Odluka se objavljuje najkasnije mjesec dana prije saziva.

Članak 20.

Skupština Posavsko-slavonske stranke ima sljedeće ovlasti:

1. donosi Program i Statut, te njegove izmjene i dopune

2. utvrđuje politiku stranke,

3. razmatra i ocjenjuje rad Stranke između dva saziva,

4. utvrđuje kandidate Stranke za lokalne i državne izbore,

5. bira i razrješava predsjednika i potpredsjednike Stranke,

6. bira i razrješava 4 člana Predsjedništva,

7. bira i razrješava Nadzorni odbor,

8. bira i razrješava Sud časti,

9. donosi odluke o dodjeli priznanja

10. donosi financijski plan i završni račun

11. razmatra i ostala pitanja od interesa za Stranku.

*b) Predsjedništvo*

Članak 21.

Predsjedništvo je najviše upravno tijelo stranke.

Predsjedništvo se sastoji od:

1. predsjednika i 3 potpredsjednika Stranke,

2. tajnika stranke

3. rizničara

4. glasnogovornika stranke

5. 4 člana.

Članak 22.

Sve članove predsjedništva bira Skupština Stranke.

Predsjedništvo ima ove ovlasti:

1. rukovodi Strankom i brine o izvršenju odluka Skupštine

2. vodi poslovanje Stranke i upravlja njenom imovinom,

3. imenuje savjetnike za pojedina područja,

4. odlučuje po potrebi i o drugim pitanjima o radu Stranke.

5. odlučuje o osnivanju podružnica

6. sjednice Predsjedništva saziva predsjednik stranke po
potrebi, a najmanje 3 puta godišnje.

*c) Predsjednik i potpredsjednici*

Članak 23.

Predsjednik Posavsko-slavonske stranke ima ove ovlasti:

1. predstavlja i zastupa Stranku,

2. rukovodi Strankom između sjednica Predsjedništva,

3. saziva i predsjedava sjednicama Predsjedništva

4. usklađuje rad organa Stranke,

5. vrši i druge poslove prema odlukama Predsjedništva.

Predsjednika u njegovoj odsutnosti, zamjenjuju
potpredsjednici Stranke.

*d) Tajnik stranke*

Članak 24.

Ovlasti tajnika su vezane za organizacijsko i
administrativno funkcioniranje stranke.

Tajnik je nadležan za vođenje Registra članova.

*e) Nadzorni odbor*

Članak 25.

Nadzorni odbor Stranke ima 5 članova, koji ne mogu biti u
ostalim upravnim tijelima Stranke.

Nadzorni odbor bira Skupština Stranke.

Članovi Nadzornog odbora biraju između sebe predsjednika i
potpredsjednika.

Nadzorni odbor ima ova ovlasti:

1. ocjenjuje statutarnost svih
akata i odluka Stranke,

2. nadzire poslovanje stranke.

*f) Sud časti*

Članak 26.

Sud časti ima 5 članova koje bira Skupština iz članstva
Stranke.

Sud časti raspravlja o povredama obveza članova Stranke te
po potrebi izriče disciplinske mjere.

b. Upravna tijela podružnica

Članak 27.

Tijela podružnica su:

1. Skupština podružnice,

2. Predsjedništvo podružnice,

3. predsjednik, potpredsjednik,
tajnik i blagajnik podružnice.

Ovlasti organa podružnice su
podudarni ovlastima njima istovjetnih organa Stranke uz učinak djelovanja na
područje i članstvo podružnice.

1. Skupština podružnice je
najviše tijelo podružnice koju čine članovi podružnice i koji joj pripadaju.
Skupština bira predsjednika, potpredsjednika, tajnika i blagajnika podružnice,
te dva člana predsjedništva.

2. Predsjedništvo podružnice je
izvršni organ podružnice. Predsjedništvo čine predsjednik, potpredsjednik,
tajnik, blagajnik te dva člana skupštine.

3. Predsjednik, potpredsjednik,
tajnik i blagajnik Podružnice djeluju u svom radu analogno tim funkcijama u
Stranci, s učinkom na područje i članstvo Podružnice.

*4. Izbori za upravna tijela Stranke i kandidiranje*

*članova za izbore*

Članak 28.
if !supportLineBreakNewLine
endif

Izbori za upravna tijela Stranke
i podružnica obavljaju se u pravilu tajnim glasovanje s lista na kojima je u
pravilu više kandidata.

Članstvu prije izbora treba dati
informaciju o kandidatima te po potrebi osigurati mogućnost da osobno predstave
svoja politička stajališta.

Prilikom ustanovljenja liste
kandidata, treba voditi računa o proporcionalnoj teritorijalnoj, spolnoj i
dobnoj zastupljenosti.

Način utvrđivanja stranačke liste
kandidata za izbore na držav­nom,
županijskom, gradskom i općinskom nivou, utvrđuje Predsjedništvo Stranke uz
prethodne konzultacije s predsjedništvom podružnica.

*5. Trajanje i prestanak mandata*

Članak 29.
if !supportLineBreakNewLine
endif

Mandat svih tijela Stranke i
njegovih članova, traje četiri godine. U slučajevima da zamjenik nositelja
dužnosti nastupi na funkciju, njegov mandat traje samo do kraja mandata prvog
nositelja funkcije.

Osim protekom vremena na koji su
izabrani, mandati pojedinim dužnosnicima prestaju i prestankom članstva u
Stranci, podnošenjem ostavke ili razrješenjem s dužnosti.

*6. Disciplinska odgovornost*

Članak 30.
if !supportLineBreakNewLine
endif

Članovi Stranke su disciplinski
odgovorni za povredu članskih obveza.

Disciplinske povrede mogu biti
lakše i teže.

Težom povredom članske obveze
smatra se svako činjenje ili nečinjenje koje bi moglo imati štetne posljedice
za rad ili ugled stranke, a posebno kršenje Programa i Statuta Stranke.

Težom povredom smatra se i
višestruko ponavljanje lakših povreda članskih obveza.

Disciplinski postupak pokreće i
vodi Sud časti, na prijedlog tijela stranke koje smatra da je određeni član
učinio disciplinski prekršaj u kojem slučaju podnosi zahtjev za pokretanje disciplinskog
postupka.

Nakon provedenoga disciplinskog
postupka, osoba protiv koje je poveden disciplinski postupak, ima pravo žalbe
Skupštini Stranke u roku osam dana od dostavljanja disciplinske odluke.

Sud časti donosi svoj poslovnik.

Disciplinske mjere su:

1. opomena

2. isključenje iz Stranke.

Do okončanja disciplinskog
postupka, Predsjedništvo Stranke može suspendirati člana Stranke.

Godinu dana nakon izrečene mjere,
osoba kojoj je izrečena mjera Suda časti, ima pravo zatražiti rehabilitaciju.

*7. Raspuštanje tijela Posavsko-slavonske
stranke*

Članak 31.
if !supportLineBreakNewLine
endif

Predsjedništvo Stranke može
raspustiti svaku podružnicu ako je došlo do prestanka njihovog rada, smanjenja
aktivnosti koje ugrožava ostvarivanje političkih ciljeva Stranke te ako djeluje
suprotno Statutu.

Predsjedništvo Stranke može u
takvom slučaju raspustiti pojedina upravna tijela dotične podružnice, te
sazvati novu Skupštinu odnosne organizacije, radi izbora novih tijela.

Do izbora novih tijela,
Predsjedništvo stranke može imenovati povjerenika za dotičnu podružnicu.

*8. Vijećnici i zastupnici Stranke*

Članak 32.
if !supportLineBreakNewLine
endif

Radi usklađivanja svog
djelovanja, kandidati Stranke izabrani na općinskim, županijskim i državnim
izborima za predstavnička tijela, osnivaju klubove vijećnika odnosno
zastupnika.

Članovi tih klubova mogu biti i
nezavisni kandidati izabrani u ta tijela.

Nakon konzultacija s
Predsjedništvom Stranke, odnosno s Predsjedništvom Podružnice, članovi kluba
zastupnika odnosno vijećnika, biraju u svom klubu predsjednika, koji mora biti
član Stranke.

Dužnost je zastupnika odnosno
vijećnika, da o radu svojih klubova, redovito obavještavaju Predsjedništvo
Stranke ili Podružnice.

U slučaju da zastupnik ili
vijećnik Stranke tijekom mandata pređe u drugu stranku, Sud časti ga može
isključiti iz Stranke.

IV. SREDSTVA ZA RAD I IMOVINA

Članak 33.

Stranka ostvaruje novčana
sredstva i drugu imovinu od članarine, novčanih priloga svojih članova i
simpatizera, od prihoda  drugih fizičkih
i pravnih osoba, iz državnih, županijskih i općinskih proračuna, od prihoda iz
vlastitih djelatnosti te na druge načine.

Posavsko-slavonska stranka je
neprofitna organizacija i sva imovina i sredstva kojima raspolaže, služe radi
ostvarivanja političkih ciljeva radi kojih je osnovana.

V. PRESTANAK STRANKE

Članak 34.

Posavsko-slavonska stranka prestaje postojati:

1. odlukom Skupštine

2. u zakonom predviđenim slučajevima.

Ako u odluci o prestanku Stranke
Skupština ne odredi drukčije, imovina Stranke pripasti će nevladinoj udruzi
GONG.

VI. PRIJELAZNE I ZAKLJUČNE ODREDBE

Članak 35.

Izvorno tumačenje odredbi ovog Statuta, vrši Skupština
Stranke.

Članak 36.

Ovaj Statut će se objaviti u »Narodnim novinama«.

Članak 37.

Ovaj Statut stupa na snagu danom donošenja.

Županja, 6. siječnja 2005.

Predsjednik

Posavsko-slavonske
stranke

**Mijo** **Perkunić**, v. r.

Statut, NN 34/2005-704
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)